cyanic-selkie/wikianc huggingface dataset:
Maur
De fleste artene er under 1 cm lange. Det er beskrevet 12 500 arter i verden, men det blir stadig oppdaget nye, og man regner med at det finnes 15 000. Maurene har mindre artsmangfold i kalde klima, og bare 66 arter er funnet i Norge. Maur er sosiale insekter. De lever i kompliserte samfunn, til dels noen av de største insektsamfunn vi kjenner. Mange arter bygger forseggjorte bol, kalt maurtuer. Maur samler inn mat for at kolonien skal overleve og vokse.
Bergen kringkaster
Ny start
En mellombølgesender nr.3 har gjort periodevise prøvesendinger siden 2017, med kallesignal LKBT.
FM-sendinger startet 26/11-14 av FBK på 103,8 MHz, med kallesignal LLE-FM. 9/11-17 ble frekvensen endret til 93,8 MHz og kallesignalet til LKBN. Konsesjonen ble i 2018 integrert i lokalradiokonsesjonen 12.05.2 med disse frekvensene i nettet: 93.8, 100.3, 88.6 og 102.5 Mhz. Som antenne er foreløpig brukt en rundstrålende VHF-antenne. Nettet er under utbygging.
Maur
Utseende
Mauren har et kuleformet kroppsledd (pedicel), mellom brystet (thorax) og bakkroppen (abdomen), dette leddet er hos vepsene sammenvokst med brystet.
Hodet har knebøyde antenner, det vil si at de har et langt ledd først, som er omtrent så langt som halve antennen. Deretter kommer flere små ledd som er runde, eller litt avlange.
Bergen kringkaster
Ny start
Sendingene(5 forskjellige program, fra Bergen Kringkaster og Radio Northern Star) har fra starten vært lisensiert av NKOM (ex Post- og teletilsynet) og fra 2016 også av Medietilsynet. De fire AM-senderne er nå de eneste på det norske fastland etter at NRK stoppet sine mellombølgesendinger i desember 2019. På mellombølge er det kommet lytterrapporter fra 15 land, fra Canada i vest, til Russland i øst, Kongsfjord i nord og Messina i sør. På kortbølge er det kommet lytterrapporter fra 30 land, bl.a fra USA og India.
Foreningen Bergen Kringkaster bruker kallesignalet LA1ASK til radioamatørvirksomhet ved Bergen kringkaster med hovedfrekvens 3702 kHz.
Maur
Utseende
Munnen domineres av noen kraftige kjever, som er svært store hos mange arter. De brukes både som forsvars- og angrepsvåpen. Med dem kan maur løfte og bære med seg mat og bygningsmaterialer til bolet, og de kan løfte og bære med seg mange ganger sin egen vekt. Kjevene brukes også til å dele opp større gjenstander.
De fleste maur i et samfunn er vingeløse og kalles for arbeidere (sterile hunner). Noen arter har også ufruktbare og oftest betydelig større hunner som kalles soldater. Noen arter har arbeidere med forskjellige størrelser, som utfører forskjellige oppgaver.
Dronningene (de forplantningsdyktige hunnene) og hannene har som regel vinger («flyvemaur»). Hos noen arter er det imidlertid bare ett av kjønnene som har vinger. Under svermingen, som består av kjønnsindivider (forplantningsdyktige), kan det være arbeidere med vinger. Når et nytt sted er valgt, biter disse arbeiderne av seg vingene. Kjønnsindividene er gjerne betydelig større enn arbeiderne. I Norge foregår svermingen ofte sensommers, men noen arter svermer alt i april–mai, iallfall i sørlige lavlandsstrøk.
De fleste maur er under 1 cm lange. Hos bulldogmaurene, som vesentlig finnes i Australia, blir arbeiderne ofte 2–3 cm. Kjønnsindividene hos noen maurarter kan bli opptil 4 cm. Dronninger av stokkmaur, de største maurene funnet i Norge, blir 15–18 mm; arbeiderne 6–14 mm.
Noen arter har brodd og kan gi til dels smertefulle stikk. I Norge gjelder dette bl.a. de små eitermaurene. Andre, bl.a. de fleste større norske artene, mangler brodd. I stedet kan de bite hardt og sprøyte «gift» i såret, eller de kan bøye bakkroppen under seg og sprøyte giften et stykke av gårde («pissemaur», engelsk «pismire»). Giften kalles maursyre og minner om et stoff som også fins i enkelte planter.
Levevis
Maur er eusosiale og har mange likhetstrekk med andre samfunnsdannende arter innenfor årevingene, som stikkveps, honningbier og humler. Eggene legges av en eller, hos noen arter, flere fruktbare hunner eller dronninger. De fleste utklekkede maurene utvikles til ufruktbare, vingeløse hunner som kalles arbeidere. Grunnen til at de er sterile er dronningens kjemiske innvirkning på samfunnet. Arbeideren som steller avkommet «fôrer ikke larvene nok» til at de blir helt utviklet og kjønnsmodne. For at de skal bli kjønnsmodne, må de fôres på ekstra næringsrik mat. Hanner utvikles av ubefruktede egg.
Ernæring
Blant maur finnes et stort mangfold av spisevaner. Noen arter er nærmest altetende (polyfage); andre er mer spesialisert. Menyen kan også variere mye hos samme art, avhengig bl.a. av årstid og næringstilgang.
Mange maur liker søtsaker. Noen holder bladlus som husdyr fordi de liker de søte sekretene («honningdugg») som bladlusene skiller ut. Disse sekretene utgjør den viktigste næringskilden for enkelte maurarter. Betebladlus, som ofte sees på høye urter som åkertistel og burot, passes ofte av svart jordmaur. Maurene beskytter bladlusene mot fiender og bærer dem over til nye, friske planter.
1700
1700 (MDCC) i den gregorianske kalenderen var et år uten skuddag som begynte på en fredag.
Maur
Ernæring
Mange maur er kjøttetere. Bl.a. noen hærmaur lever helt og holdent av animalsk føde, både av dyr de fanger og dreper og av selvdøde dyr. Ved hjelp av masseangrep kan maur ofte overmanne og drepe byttedyr som er langt større enn dem selv.
Kommunikasjon
Medlemmer av et samfunn kommuniserer ved hjelp av feromoner, lyd og berøring. Feromonene er bedre utviklet hos maur enn hos andre vepser (veps, bier, maur) fordi de for det meste ferdes nær jorden. Hvis en arbeider f.eks. finner føde på veien hjem etterlater den et spor på bakken. Dette sporet blir fulgt av andre fra kolonien, og når de vender hjem vil de forsterke sporet inntil matkilden er oppbrukt. Deretter fordamper sporstoffene langsomt og maurene slutter å følge sporet.
Feromoner benyttes ikke bare i jakten på mat. En såret maur sender ut et alarmferomon som gjør andre maur i nærheten klar til kamp hvis signalet er kraftig. Hvis det er svakere tilkaller det i stedet andre fra boet. På dette tidspunktet vil noen av maurene utskille propaganda-feromoner som skal forvirre eventuelle fiender.
I likhet med andre insekter bruker mauren følehornene som lukteorganer. De er svært bevegelige da de har et albueledd like utenfor det forlengede førsteleddet. Siden følehornene sitter parvis kan de gi opplysninger om både intensitet og retning til en luktkilde. Visse feromoner blir blandet med maten i bolet, på den måten utveksler maurene ikke bare føde, men også opplysninger om hverandres helse- og ernæringstilstand. Dessuten kan de også oppfatte hvilken arbeidsgruppe en annen maur tilhører (om det er fødesamlerne eller barnepleierne f.eks.). Det er også sentralt for samfunnet at dronningen utskiller et feromon som hindrer arbeiderne i å oppfostre nye dronninger. Når hun dør mangler dette stoffet, og arbeiderne går i gang med å fore opp nye arvtagere.
Sverming
Noen ganger svermer maur, det vil si at en gruppe av maur forlater bolet (samfunnet) for å etablere seg et nytt sted. Dette skjer til litt ulike tider og på ulike måter.
Når bolet har nådd en viss størrelse produserer samfunnet hanner (droner) og kjønnsmodne hunner (dronninger). Hos de norske artene, bortsett fra gjestemauren, har disse kjønnsindividene vinger, og flyr ut på en kort eller lengre paringsflukt. Hos enkelte arter svermer også mengder av arbeidere. Disse svermene kan telle svært mange individer. Svermingen kan skje plutselig og til samme tid hos flere samfunn. På den måten kan gener fra ulike samfunn blandes. Disse kan noen ganger slå seg sammen til gigantiske svermer. Tidspunktet kan være styrt av blant annet temperatur, luftfuktighet og vindstille vær.
Paring
Hos arter med lite antall individer i maurtuen er dronningen ofte vingeløs. Hun sitter ute på tuen og sender ut feromoner. Dette er luktstoff hun utsondrer på bakkroppen. Hannene (dronene) oppsøker dronningen for å pare seg på bakken, ved bolet.
Arter som lever i store samfunn, har vingede kjønnsindivider, og de flyr gjerne langt bort fra bolet. Her er det hannene som utsondrer feromoner og dronningene som kommer inn i svermen for å pare seg. Under paringsflukten griper ofte en hann tak i en hunn i lufta, og de lander på bakken hvor paringen finner sted.
Hannene dør kort etter paringen. Dronningene overvintrer.
Danning av nye samfunn
Hos noen få arter vil de befruktede dronningene vende tilbake til maurtua som de kom fra, for å legge egg der. Men de fleste grunnlegger nye samfunn etter en overvintring. Bare noen få av dronningene vil lykkes med å etablere et nytt bol. Dronninger som flyr, blir ofte bytte for fugler, øyenstikkere og andre. Når de lander, biter de av seg vingene og kryper rundt for å finne et egnet sted for det nye samfunnet. På bakken er de utsatt for mange farer fra edderkopper, biller, fugler og pattedyr.
Klaustral etablering
Hos enkelte arter danner dronningen et nytt samfunn alene, som hos jordmaur og stokkmaur. Det kan by på store påkjenninger. Om høsten finner hun seg et sted å overvintre, i et hulrom under en stein eller en grein. Hun tetter alle åpninger. Det er her hun etablerer det nye bolet.
Når vårsolen begynner å varme, legger hun inntil 20 egg. Hun må alene sørge for de første larvene og ale opp de første arbeiderne. De får et næringsrikt «spytt», og hun legger noen spesielle «egg» som larvene spiser. Når de første arbeiderne har nådd sitt voksne stadium begynner de straks å hjelpe dronningen med bolet. De skaffer mat og pleier avkommet.
Dronningen har nå helt siden høsten, nesten et helt år, fastet og ikke tatt til seg føde. Med sin egen opplagrede næring har hun funnet og begynt på byggingen av et nytt bol, overvintret, lagt egg og alet opp avkommet.
Halvklaustral etablering
Hos de fleste Myrmica-artene lager dronningen en åpning i bolet under etableringen og tar seg en tur ut for å finne mat til seg selv og avkommet. Mange dronninger blir spist av rovdyr før bolet er blitt etablert med utvokste arbeidere. Dersom den lykkes og arbeiderne tar over matsankingen, forblir dronningen i bolet.
Utvandring
Noen arter svermer ikke, men forlater moderbolet til fots for å etablere et nytt bol like i nærheten. Dette er vanlig hos de skogsmaur som bygger tue (Formica sp.). Ofte er det kontakt (en maursti) mellom bolene.
Temporære sosialparasitter
Noen maurarter er delvis parasitter og kalles temporære sosialparasitter. De tar over et allerede etablert bol. Dronningen leter etter paringen opp et passende bol. Hun trenger seg inn og går til kamp mot bolets dronning. Klarer hun å drepe dronningen, tar hun over og starter eggleggingen. Arbeiderne i bolet hjelper hunnen med å ale opp avkommet. Etterhvert blir det flere og flere arter av parasittmauren, som til sist tar over hele bolet.
Bolet
Bolet til svart jordmaur er oftest anlagt i jorden, ofte under en større stein, eller annen gjenstand. Det dannes ofte løse tuer av jord over bolet. Det hender at jordmaur etablerer bol i råteskadet treverk innendørs, eller isolasjonen, f.eks. under baderomsgulv. Maur i bygningsmaterialer er et problem som bør tas alvorlig. Ofte er det jakten på mat som er årsaken til at maur etablerer seg i hus.
Dronningen er i bolet hele tiden, dens funksjon er å legge egg.
Maurgjester og maurvenner (myrmekofile)
Insektsamfunn trekker ofte til seg andre arter insekter og andre smådyr, og maursamfunnene kan ha en rik fauna av slike myrmekofile. Over 2000 slike arter er beskrevet. Til dem hører ca. 1200 biller, hvorav mange kortvinger. Noen myrmekofile finnes bare i maurkolonier og oppholder seg der hele livet. Andre gjennomgår bare en del av utviklingen i selskap med maurene. Enkelte myrmekofile bruker de utroligste måter for å tilpasse seg livet i tua eller bolet.
Enkelte biller lever hele sitt liv i maurtuer og produserer et narkotisk stoff som de gir til mauren og får mat som «betaling». De maurene som blir avhengige av stoffet de får, konsentrerer seg om å skaffe mat til billene, og produksjonen i maurtua går ned. Blir det for mange biller og avhengige maur, kan tua gå til grunne. Da flytter billene til ei ny tue.
Det er også en del biller som lever rundt maurtua og utnytter maurene på ulike måter. Arter av glansbille-slekten Amphotis stopper maur på vei hjem til tua og får dem til å gulpe opp mat til billen. Dette klarer den ved å etterligne maurenes feromoner. Kortvinger av slekten Zyras ligger også på lur. De overfaller og dreper maurene. Uvanlig for insekter er det at flere biller tilsynelatende kan samarbeide om å overmanne en maur.
Flere arter lever i samspill (symbiose) med maur. Larvene til flere arter blåvinger (sommerfugl) er myrmekofile. De utskiller et sukkerholdig stoff og aminosyrer, kalt honningdugg, fra en kjertel på bakkroppens sjuende ledd. Maur tiltrekkes og spiser dette stoffet, samtidig gir dette sommerfugllarven en viss beskyttelse.
Slaver hos maur
Ca. 35 kjente maurarter holder andre maur som slaver. Forsøk har vist at disse artenes samfunn går til grunne om de mister slavene sine. De skaffer seg slaver ved å angripe andre maursamfunn og røve kokonger som inneholder pupper av arbeidsmaur. Når arbeidsmaurene kommer ut av kokongen, starter de umiddelbart å finne mat til sine slavedrivere og annet arbeid de er genetisk programmert til. Slaver hos maur finnes bare i de nordlige kjølige områdene. I Norge fins det to arter som holder slaver, amasonemaur og rovmaur. Begge disse artene holder sauemaur som slaver.
Myrmekokorer
Mange planter har frø som spres med maur. Slike planter kalles myrmekokorer og har fett- og proteinrike vedheng på frøene, elaiosomer. Mauren eter elaiosomet og kaster resten av frøet. Denne typen frøspredning er utviklet uavhengig minst 100 ganger blant blomsterplantene og finnes hos minst 77 plantefamilier og 11 000 arter. Eksempel på slike planter er lerkespore, hårfrytle, blåveis, svaleurt, kornblom, gullstjerne, snøklokke og russeblåstjerne.
Plagsomme maur – skadedyr
Flere maurarter som normalt holder til under jordoverflaten kan også lage seg et bol i hus. Svart sauemaur (Formica fusca) kan etablere seg i hulrom under gulv eller i vegger særlig i kjellere i eldre hus. Den svarte jordmauren (Lasius niger) velger gjerne morkent trevirke som oppholdssted og er derfor normalt ikke et problem i nyere hus. Den kan likevel være vanlig i hagen og enkeltindivider kan søke inn i hus. Stokkmaur velger helst trevirke som er svekket, men kan også etablere sitt bol i helt friskt treverk.
Systematisk inndeling / norske arter
De to mest artsrike underfamiliene i Norge kan skilles på det lille runde ekstra kroppsleddet (pedicel), som hos Myrmicinae er todelt og lengre enn det er høyt, mens det hos Formicinae er enkelt og høyere enn langt.
Systematikken følger delvis Bolton, 1995 og Seifert, 1996, delvis Rabeling, Brown og Verhaagh, 2008.. De norske navnene er hentet fra den norske navnelisten i Fauna 1982, 35(2). (se kilde)
Annet
Cataglyphis bombycina («Saharan silver ant» på engelsk) kan bevege seg ekstremt fort: 108 ganger sin egen kroppslengde per sekund, eller 85,5 cm/s. De kan ta 47 skritt per sekund, med tre leg om gangen.
Ulvenatten
Ulvenatten er en norsk actionthriller skrevet av forfatter og journalist Tom Egeland. Som i Trollspeilet og Åndebrettet møter vi TV-journalisten Kristin Bye og Dagblad-veteranen Gunnar Borg. I Norge utkom romanen første gang i 2005 på Aschehoug forlag.
Boka ble filmatisert i 2008 i Kjell Sundvalls regi.
Handling
Tsjetsjenske terrorister kupper norsk fjernsyns mest populære debattprogram, ABC-Debatt, ledet av Kristin Bye. For deltakerne i den direktesendte TV-debatten, politiet og regjeringen begynner en nervepirrende natt. Bevæpnet med pistoler og bomber krever terroristene at hvert minutt av gisseldramaet skal kringkastes – til stadig flere TV-kanaler verden over. I kulissene jobber politiets forhandler og gisselredningsgruppe for å redde flest mulig ut av studio 2 i live.
Kopytsjyntsi
Kopytsjyntsi (ukrainsk: Копичинці; russisk: Копычинцы; polsk: Kopyczyńce) er en by i Vest-Ukraina, ved bredden av elven Nitsjlava. Kopytsjyntsi er en av de tre større byer i Øst-Galicia, og ligger 180 km fra Lviv. Befolkningen er på 6 841 (2015).
Bright Size Life
Bright Size Life er debutalbumet til jazz gitaristen Pat Metheny som ble utgitt i 1976. Albumet er spilt inn sammen med den senere berømte bassisten Jaco Pastorius og trommeslageren Bob Moses. Alle tre var på 1970-tallet nye i musikkbransjen med bare få albuminnspillinger bak seg. Med jazz som hovedsjanger skaper de tre musikerne noe utenom det vanlige, med påvirkning fra søramerikansk kultur til countrymusikk.
Kopytsjyntsi
Stedet ble gitt bystatus 1564 av kong Sigismund II August av Polen.
Byen var polsk fra juli 1919 til september 1939, da området ble sovjetisk og del av den ukrainske sovjetrepublikken. Den ble del av Ukraina i 1991.
Wäinö Aaltonen
Wäinö Valdemar Aaltonen (født 8. mars 1894, død 30. mai 1966) var en finsk skulptør, har bl.a. utført statue av idrettsmannen Paavo Nurmi (1924–25), frihetsmonumentet i Nyslott (1935) og forenklede portretthoder, bl.a. av Jean Sibelius (1935). Det er et Aaltonen-museum i Åbo. Aaltonen deltok i Sommer-OL 1948, hvor det ble arrangert ulike kunstkonkurranser i tillegg til idrettskonkurransene.
Symaskin
Symaskinen er en maskin som syr og gjør syingen raskere enn ved sying for hånd. Det første patentet var i 1846 av Elias Howe.
The Walking Dead (TV-serie)
The Walking Dead er en amerikansk drama- og grøsserserie som gikk på AMC mellom 2010 og 2022. Serien handler om en liten gruppe overlevende etter en «zombieapokalypse». Mesteparten av historien foregår i Atlanta-storbyområdet og deretter i det nordlige Georgia, hvor de overlevende søker etter en trygg havn unna horden av "vandrere" (som zombier kalles), som fortærer alt levende de fanger. De som blir bitt ender selv opp som zombier. Serien bygger på tegneserien The Walking Dead.
Symaskin
Historie
Søm har tradisjonelt vært kvinnearbeidet som har foregått i hjemmet, mens skredderhåndverket ble profesjonelt utført av menn. Splittelsen mellom hjemmesøm og industrisøm har holdt seg helt frem til i dag. Symaskinen har overtatt for håndsømmen innenfor begge områder. På midten av 1700-tallet i Storbritannia skjedde de første eksperimenter med å lage en symaskin. Dette forsøket og senere forsøk var mislykkede, dels på grunn av tekniske problemer og dels på grunn av motstand fra arbeiderne. Først i 1846 tok amerikaneren Elias Howe ut patent på en maskin med nål og skyttel, som laget en søm med to tråder. Denne maskinen var basert på W. Hunts forsøk fra ti år tidligere der nålen for første gang hadde øye nær spissen. Prinsippet brukes fortsatt i dag. En overtråd føres ved hjelp av nålen ned i stoffet og henter opp undertråden som føres av skyttelen i spolehuset. De aller fleste symaskiner er dobbelttrådet. De første maskinene ble drevet med håndkraft, enten med sveiv eller som tråmaskin, mens etter hvert slo de elektriske symaskinene igjennom også for hjemmemarkedet. Motor kunne også settes på eldre maskiner. I 1851 tok Isaac Merrit Singer ut patent på en forbedret og mer praktisk utgave av Howes maskin. Det ble grunnlaget for det verdenskjente Singer Manufacturing Company. Fra slutten av 1860-tallet overtok de som markedsledende etter produsenten Wheeler & Wilson. Deres maskiner ble først og fremst brukt i industrien. Også europeiske symaskinprodusenter kom etter hvert på markedet, for eksempel sveitsiske Bernina og svenske Husqvarna. I siste halvdel av 1900-tallet har også japanske produsenter fått sterke posisjoner. På 1800-tallet var spesielt damemoten avhengig av håndsøm på grunn av klærnes dekorative detaljer som maskinene ikke kunne utføre. Skredderhåndverket beholdt derfor sin posisjon lenge etter at symaskinen hadde slått igjennom. Konfeksjonsindustrien ble i første rekke utviklet gjennom produksjon av enkle arbeidsklær og uniformer. Først på 1920-tallet ble damemoten tilpasset en industriell produksjon gjennom Coco Chanels enkle og funksjonelle stil. Da var symaskinen allerede vel innarbeidet i de fleste husholdninger. Det var en av de første tekniske innretningene som fikk plass i hjemmet til tross for at det var en dyr investering. En stor del av familienes klær ble sydd i hjemmet. Men mange kvinner tok også på seg oppdrag, enten på privat basis eller gjennom det såkalte «forlagssystemet». En kleshandler kjøpte opp tøy, skar det til og sendte stykkene til en syerske. Syersken satt hjemme i sin egen stue og sydde plaggene ferdig. Mange enslige kvinner kunne dermed tjene til livets opphold takket være symaskinen.
The Walking Dead (TV-serie)
Seriens siste episode ble vist den 31. oktober 2022, men seriens hovedpersoner kan følges videre i spin-off-serien The Walking Dead: Dead City og to annonserte serier som ikke har fått offisielle navn.
Symaskin
Symaskinens far
Elias Howe ble født 9. juli 1819 i Spencer, Massachusetts og døde den 3. oktober 1867 i Brooklyn, bare 48 år gammel. Han var en amerikansk oppfinner og regnes som symaskinens far. Elias bodde i sin barndom og som tidlig voksen i Massachusetts. Her hadde familien hans et småbruk og Elias måtte bruke mye av sin ungdom til å hjelpe faren sin i mølla. Han fikk kun gå på skole i vintermånedene, og fikk ikke mer utdanning enn den lokale skolen kunne tilby. Da han fylte 16 år, ble han satt i lære hos en lokal tekstilforhandler. I 1837 flyttet han til storbyen for å finne jobb. I 1841 ble Elias gift og fikk senere tre barn. Han hadde store problemer med helsa og kona måtte sy tøy for å betale familiens regninger.
Det var ikke mange som var overbevist over ideen hans, han prøvde seg på symaskinen slik som mange andre hadde prøvd før ham. Dette inkluderte Walter Hunt, som hadde jobbet med samme idé før Elias. Da Elias ville realisere denne ideen hadde han mye uhell, blant annet at verkstedet hans brant ned, og da han endelig oppfant den fungerende maskinen 10. september 1846 og fikk patent på den, solgte han symaskinene så dyrt at de færreste hadde råd til dem. Lenge slet Elias med dårlig økonomi, da han prøvde å selge maskinen i utlandet, ble han svindlet, og svært få kjøpte symaskinene i Amerika. Kort etter døde hans kone.
Elias måtte forsvare patentet sitt i 1854, fordi da han kom tilbake til USA fra en tur i Europa, fant han ut at Isaac Singer hadde forbedret hans maskin og startet en konkurrerende bedrift. Elias måtte kjempe for å tjene en andel av det Singer tjente. Elias gav mye av det han nå tjente til amerikanske hæren. Under borgerkrigen i USA måtte Elias kjempe i hæren fra 14. august 1862 til 19. juli 1865. I 1865 stiftet han firmaet Howe Machine Company i Bridgeport, Connecticut. Hans symaskin vant gullmedalje på Paris-utstillingen i 1867. Både Elias Howe og Isaac Singer døde som mange-millionærer.
Wheeler & Wilson Company
Selskapet var det som først slo igjennom som storprodusent av symaskiner. Selskapet ble etablert i New York i 1851. Det var et partnerskap mellom forretningsmannen Nathaniel Wheeler og oppfinneren Allen B. Wilsom. Wheeler & Wilsons produksjon økte fra ca. 200 maskiner i 1851 til rundt 300 000 i 1875. To ganger vant en Wheeler & Wilson maskin American Institute-ustillingen: i årene 1863 og 1865. Fram til 1867 var dette det selskapet som solgte mest symaskiner. De produserte ca. 15 forskjellige symaskiner. I 1905 kjøpte Singer opp Wheeler & Wilson.
Singer
Singer er verdens eldste og mest kjente produsent av symaskiner. Som ung hadde Isaac Merrit Singer en usedvanlig interesse for mekaniske ting. Han ble født i 1811, han tilbrakte sin ungdom som skuespiller, men da han som 38-åring flyttet til New York, brukte han all sin tid på å være oppfinner. I 1850 ble han fascinert av tidligere forsøk på å automatisere syprosessen. I 1850 utviklet Isaac Singer verdens første fungerende symaskin, og sammen med den amerikanske advokaten Edward B. Clark stiftet han I.M.Singer & Company. I 1853 ble fabrikken flyttet til New York City og de første symaskinene begynte å selges for $100. En Singer symaskin vant 1. premie på Verdensutstillingen i Paris i 1855. I 1856 ble også en lett maskin med navn Turtleback introdusert.
I 1863 ble Singer Manufacturing Company et aksjeselskap. På den tiden ble det solgt ca. 20 000 husholdnings-symaskiner årlig. Fire år senere begynte selskapet å produsere symaskiner i utlandet, de startet i Glasgow i Skottland. Singers varemerke, «rød S» kom i 1870. I 1889 introduserte Singer den første elektriske symaskinen. I 1908 ble den nye Singer-bygningen i Broadway 149 ferdig i New York, 47 etasjer høy. Det ble den første skyskraperen og den høyeste bygningen i verden på den tiden. Denne bygningen ble hovedkontoret for administrasjonen i 54 år. I 1913 solgte Singer 3 millioner symaskiner årlig, en stor vekst i salget. I 1927 ble det første Singer Sewing Center, der det var mulig å lære å sy ved å ta et sømkurs, senteret åpnet i New York City. Året etter begynte Singer å også produsere støvsugere.
Athene 2000, verdens første elektroniske husholdnings-symaskin ble introdusert i 1975. Tre år senere ble Touch – Tronic 2001 introdusert i USA. I 1979 ble Singers hovedkontor nok en gang flyttet. Denne gangen til Stamford i Connecticut. Seks år senere blir "Miracle Maskin" lansert. "Fashionmaker" ble lansert i 1986 og dens spesialitet var avansert dekorsøm.
I 1997 ble Singer nok en gang flyttet; denne gangen til Murfreesboro i Tennessee. I 1998 introduserte Singer Quantum XL-1000. Det ble den mest avanserte computerstyrte symaskinen for hjemmemarkedet. I 2000 feiret Singer sitt 150-årsjubileum. Dessuten annonserte firmaet at de nå gikk sammen med Nintendo for å få lagd en datastyrt symaskin ved hjelp av Game Boy- systemet. Og to år senere introduserte Singer Quantum XL – 5000.
Bernina
I 1975 overtok Odette Ueltschi Gegauf, som var datter av Fritz Gegauf, hele kontrollen over Bernina. I 1986 ble den første helt elektroniske symaskinen fra Bernina introdusert. Denne maskinen gjorde mange sømoppgaver enklere samtidig som den beholdt tradisjonen med høy kvalitet og god fagmessig utførelse. I 1987 overtok Hanspeter Ueltschu Bernina. Hans visjoner åpnet veien for den ny teknologi. I 1998 ble Arista 180 introdusert på markedet. Denne symaskinen hadde førsteklasses muligheter for datarelatert bruksmåte. En broderisymaskin som kunne tilpasses kundens behov og som inspirerte folk som syr verden rundt. I 2002 introduserte Bernina den første broderisymaskinen med Microsoft Windows bruksmåte. I 2007 feiret Bernina med stolthet sitt 75-årsjubileum.
Rebekka Brox Liabø
Rebekka Brox Liabø (født 12. oktober 1978 i Kristiansund) er en norsk kulturarbeider, dramapedagog og forfatter. Hun har praktisk-estetisk lærerutdanning fra UiT – Norges arktiske universitet, hvor hun også har tatt Forfatterstudiet (2004–2006).
The Walking Dead (TV-serie)
Handling
Basert på tegneserien med samme navn, forteller The Walking Dead historien om en liten gruppe overlevende som bor i kjølvannet av en zombieapokalypse. Mesteparten av historien foregår i Atlanta-storbyområdet og deretter rundt landskapet i nordlige Georgia, hvor de overlevende søker etter en trygg havn unna horder av "vandrere" (som zombier kalles i showet), som fortærer alt levende de fanger, og hvis bitt er smittsomt for mennesker. Handlingen er fokusert primært på de dilemmaene gruppen står overfor da de sliter med å balansere sin menneskelighet med deres overlevelse mot zombiene, og senere, hvordan de takler at gruppemedlemmer blir drept og avtale med andre overlevende de møter, hvorav mange er svært farlige.
Rebekka Brox Liabø
Liabø har bred erfaring fra arbeid i kulturfeltet, både kunstnerisk, pedagogisk og administrativt. Hun var i årene 2004–2009 fagsenterleder for scenekunst ved Tromsdalen kulturhus – KULTA, og har siden 2009 vært leder for prosjektet «Rulleramp» hvor hun er dramatiker og skrivepedagog. Hun er også initiativtaker og leder for skriveprosjektet «Snakk for deg sjøl» som skal bidra til å redusere frafallet i videregående opplæring. Ungdom i Troms og Finnmark deltar i prosjektet og skriver tekster om skole, ungdomstid og frafall. Tekstene er bakgrunnsmateriale teaterforestillingen «Snakk for deg sjøl» som hadde premiere på Hålogaland Teater i 2015. Prosjektet er støttet av Gjensidigestiftelsen. Liabø har gjennom en årrekke vært aktiv i det frie scenekunstmiljøet i Tromsø blant annet gjennom arbeidet som leder for RadArt – «nettverksorganisasjonen for fri scenekunst i Tromsøregionen» fra 2013 til 2015.
The Walking Dead (TV-serie)
Handling
Gruppen ledes av Rick Grimes, som var en sheriff før apokalypsen. Overalt møter de horder av zombier, fiendtlighet fra andre overlevende, problemer innad i gruppen og andre utfordringer den apokalyptiske tilstanden medfører.
Freden i Helsingborg
Freden i Helsingborg var en fredsavtale mellom Sverige, Danmark og Norge som ble sluttet i Helsingborg den 17. juli 1310.
Rebekka Brox Liabø
Hun har arrangert skriveverksteder for eldre, for innsatte i fengsel og for brukere av Kirkens Bymisjon. Høsten 2015 tok Liabø i bruk Rakettkiosken ved torget i Tromsø for å vise teater for barn basert på hennes to barnebøker om Tom Roger. Hun er også mye brukt som arrangør og faglig leder for tverrfaglige skriveverksteder.
The Walking Dead (TV-serie)
Sesong 1
Etter et fatalt zombieangrep på leiren bestemmer de seg for å finne et tryggere tilfluktssted og drar mot en forskningslab tilknyttet Smittevernsinstituttet i utkanten av Atlanta. Når de kommer dit finner de bare én gjenlevende forsker, Dr. Jenner. Han gir gruppen ny informasjon om epidemien og tillater dem å være i laben sammen med ham. Til slutt avsløres det at hele laben vil selvantenne og eksplodere som en følge av mangel på viktig drivstoff. Gruppen klarer akkurat å unnslippe med unntak av et medlem og Dr. Jenner, som ikke lenger ser noen grunn til å leve. Sesongen avsluttes med at resten av gruppen kjører vekk fra de brennende ruinene av laben.
Freden i Helsingborg
Bakgrunn
Birger Magnusson, Magnus Ladulås sønn, ble kronet den 2. desember 1302 til konge over Sverige i Söderköping, etter en 12 år lang formynderregjering under marskalken Torgils Knutsson, Han kom dog snart i konflikt med sine to brødre, Erik, hertug av Sørmannland og Valdemar, hertug av Finland, som sammen med Erik i spissen, etterstrebet større makt. Hertugene hadde kontaktet kirken for å utvide sin influens, som ledet til et varsku i fra både marskalken og kongen. Dette ville hertugene ikke finne seg i, uten de flydde til Norge hvor de fikk beskyttelse og støtte av den norske kongen, Håkon Magnusson, som også var Eriks svigerfar. Den norske kongen skjenket byen Konghelle i Bohuslän til brødrene og derfra utførte de plyndringstokt inn i Västergötland, som fikk kongen og marskalken til å konfiskere Eriks og Valdemars eiendommer. Hertugene tok derfor året 1305 til en ny strategi hvor de hevdet sin anger og bad om kongens forlatelse i utveksling mot et løfte om å stå kongen bi mot dennes fiender. Dette lyktes og de fikk tilbake sine eiendommer. Gjennom å støtte et opprør mot den danske kongen Erik Menved i Halland hadde dessuten hertug Erik lykkes gi landskapets nordlige deler og ytterligere forsterket sin posisjon. Han overtalte til og med kong Birger til å avsette og drepe den rojalisten og marskalken Torgils Knutsson.
Med marskalken ute av veien kunne Erik og Valdemar trekke sin oppmerksomhet mot kong Birger. Ved en Mickelsmessfeiring som kongen holdt på gården Håtuna i nærheten av Sigtuna i året 1306 ankom plutselige hertugene med et væpnet følge, men ble av sin bror innbydde til å delta i festlighetene. Når gjestene hadde lagt seg for kvelden stormet hertugenes menn inn i kongens sovekammer og tok ham til fange sammen med dronningen og erkebiskopen. Kongen ble fengslet på Nyköpingshus mens hertugene, i realiteten Erik, tok over styringen av landet. Kuppet kom til å benevnes som Håtunaleken. Den danske kongen, som også var Birgers svoger, Erik Menved inngrep dog straks deretter, men med hjelp av kong Håkon av Norge sto hertugene imot. I 1308 ble det sluttet en avtale mellom hertug Erik og Birger, som innebar at kongen ble sluppet fri mot en større sum penger, men var i praksis uten makt. Samtidig hadde dog alliansen med kong Håkon blitt brutt etter tvister om landområdene i nordlige Halland og ved en avtale i København samme år ble det dannet et trekongeforbund mellom Erik Menved, Håkon og Birger mot de to hertugene. Straks etter dro norske tropper inn i Västergötland, mens danske tropper invaderte Småland og hertug Erik dro seg tilbake til Kalmar. Forsterket med nye tropper gjorde hertug Erik en framgangsrik motoffensiv og en våpenstillstand ble undertegnet, som ble bekreftet ved freden i Oslo 1310.
The Walking Dead (TV-serie)
Sesong 2
Rick Grimes og hans gruppe, som er på leting etter Carols savnede datter, Sophia, søker ly på en gård som drives av Hershel Greene. Men problemene mellom dem og Hershels familie forverres etter hvert. Rick oppdager at Shane Walsh og Lori var romantisk involvert mens han var i koma i løpet av Sesong 1, og at Lori nå er gravid. Shane og Ricks vennskap blir også dårligere, helt til Rick blir tvunget til å drepe Shane i selvforsvar. Oppstyret deres tiltrekker seg også zombier til gården, og tvinger både Ricks gruppe og Hershels familie til å evakuere fra området.
Sesong 3
Åtte måneder etter å ha flyktet fra gården, finner Ricks gruppe – uten Andrea, men fremdeles sammen med Hershels familie – et avsidesliggende fengsel. De gjør dette området til deres nye hjem, etter å ha ryddet det for zombier. Men Lori blir drept, og Rick begynner å slite og opplever hallusinasjoner. Andrea ble reddet av Michonne, og de to oppdager Woodbury - en befestet by ledet av en svikefull mann kjent som "The Governor" som forsøker å ødelegge gruppen som holder til ved fengselet. Ricks gruppe planlegger et raid som ødelegger Woodbury, men The Governor dreper Andrea - før han kommer seg unna. De gjenværende innbyggerne i Woodbury flytter deretter inn i fengselet.
Freden i Helsingborg
Partene møtes i Helsingborg
Under forhandlingene ble det sluttet to fredsavtaler. I den første avtalen ble det den 17. juli sluttet fred mellom alle de stridende partene og hertug Eriks krav på Norges krone ble opphevd. Den andre avtalen fra den 20. juli dikterte at Birger skulle gjeninnsettes på Sveriges trone, men at det svenske riket skulle deles mellom de tre brødrene. Kong Birger beholdt de østlige delene av landet med Gotland og Viborgs fylke. Erik fikk de vestsvensk landsdelene samt Kalmar fylke og Valdemar fikk Uppland, Finland og Öland. I tillegg til dette ble det besluttet at hertug Erik skulle beholde nordlige Halland, men at han skulle overgi sine krav på den Norges krone. Alle riksdelene skulle dessuten overlates gjennom arv.
The Walking Dead (TV-serie)
Sesong 4
Flere måneder etter The Governors angrep dreper en dødelig influensa mange av menneskene som holder til ved fengselet. The Governor finner Martinez, hans tidligere nestkommanderende og dreper ham. Han overtar deretter ansvaret for resten av gruppen hans, før han leder dem til fengselet. Ricks gruppe blir tvunget til å skille lag og flykter, men både Hershel og The Governor blir drept.
Freden i Helsingborg
Etterspill
Freden som ble sluttet i Helsingborg hadde til synes virkningen da det svenske riket under en årrekke var rolig. Derimot var stemningen mellom brødrene spent og kong Birger hadde ikke glemt Erik og Valdemars bedrageri ved Håtuna. Det faktum at han ikke var konge over hele sitt rike gjorde at han ønsket en samling av landet. Det fantes også flere sterke krefter som mislikte delingen av riket, spesielt innen kirken og adelen. Når rykter om et opprør mot Birger og Erik Menved, støttet av hertug Erik, startet å florere besluttet Birger derfor å handle. Han tilbød inn sine to brødre til å feire jul i Nyköpingshus, som de etter viss tvil takket ja til. Etter festlighetene brøt seg Birgers menn inn til de to sovende hertugene, som ble tatt til fange. Tilfangetagende av hertugene møtte dog til Birgers forundring til stor motstand og igjen ble riket kastet inn i krig. Støttet av konge Håkon drev hertugenes tilhengere tilbake Birgers tropper og beleiret Nyköpingshus. Birger anså seg tvungen til at flykte til Visby og søkte seg deretter videre til Helsingborg, hvor han fikk Erik Menveds beskyttelse. I august 1318 kapitulerte Nyköpingshus og man fant der de to hertugene døde av sult. Krigen sluttet dog ikke der uten spredte seg til Skåne hvor hertugenes tilhenger beleiret Helsingborgs slott. Slottet kunne ikke inntas og fredsforhandlinger ble startet i Roskilde hvor en treårig våpenhvile ble avtalt mens Birger med familie ble forvist ifra Sverige. For å unngå en tilbakekomst av Birger til Sverige ble snarlig deretter hertug Eriks sønn, Magnus, utnevnt til konge.
The Walking Dead (TV-serie)
Sesong 4
De resterende overlevende deler seg opp, får problemer med zombier, og stifter nye bekjentskaper. De oppdager også mange skilt som peker til en trygg havn som blir kalt Terminus. Flere av dem kommer seg etter hvert til Terminus, men Ricks gruppe blir tatt til fange for å brukes til et ukjent formål.
Frem fra Glemselen – Utvalgte melodier 2
Frem fra Glemselen – Utvalgte melodier 2 er den andre samlekassetten fra plateserien Frem fra Glemselen, med Rita Engebretsen og Helge Borglund, lisensert fra PolyGram Records. Denne kassetten tok for seg de to første albumene fra serien, og dermed kom en del viser som også var på Frem fra Glemselen - Utvalgte melodier 1-kassetten. Bildene til denne produksjonen var hentet fra Frem fra Glemselen kap.11.
The Walking Dead (TV-serie)
Sesong 5
Innbyggerne i Terminus har nå begynt med kannibalisme. Carol leder en gruppe som frigjør Rick og flere andre. Men noen av gruppen blir tatt til fange igjen, av noen korrupte politimenn basert ved Grady Memorial Hospital. Etter at gruppen har migrert til Virginia, nærmer en fremmed ved navn Aaron seg og inviterer dem til å bli med til det befestede samfunnet Alexandria - ledet av Deanna Monroe. Men de innser raskt at innbyggerne der er alt for dårlig forberedte til å gjøre det som trengs for å overleve videre. Rick Grimes blir tiltrukket av Jessie Anderson, men oppdager at hun allerede har en voldelig ektemann.
Sesong 6
Innbyggerne fra «Alexandria» stoler på Rick og hans gruppe for å beskytte området deres. En gruppe kjent som «ulvene» bruker en horde av zombier for å angripe Alexandria, og Deanna og flere andre blir drept i løpet av angrepet. De får snart vite om et annet samfunn, som går under kallenavnet Hilltop. En mann som heter «Jesus» inviterer dem til å bytte forsyninger med Hilltop, hvis de kan hjelpe til med å få slutt på trusselen fra en gruppe som blir ledet en mann ved navn Negan. Selv om Ricks gruppe ødeleegger en av Negans utposter, blir de kort tid senere tatt til fange av Negan - og tvunget til å underkaste seg hans gruppe.
Sesong 7
Negan myrder brutalt Glenn og Abraham, og innleder sin egen kontroll over Alexandria. Handlingene hans fører først til at Rick underkaster seg, men Michonne overtaler ham til å kjempe tilbake. De møter et samfunn kalt Scavengers, og ber dem om hjelp. Carol og Morgan blir snart venn med kong Ezekiel, lederen for dette området. Rosita og Eugene planlegger å drepe Negan, men dette blir forhindret av Lucille - en av Negans støttespillere. Alexandria blir deretter angrepet av forskjellige grupper, men de forsøker så godt de kan å stå imot disse harde angrepene.
Finders, Keepers
Finders, Keepers er et musikkalbum med Trine Rein, utgitt i november 1993. Albumet lå 23 uker på VG-lista og endte med førsteplass som beste plassering. Dette er hennes første plate som soloartist.
The Walking Dead (TV-serie)
Sesong 8
Rick, Maggie og Ezekiel samler samfunnene sine til endelig krig mot Negan og gruppen hans - men tapene blir snart veldig store på begge sider. Alexandria faller for et Negan og hans støttespillere. I tillegg blir Carl bitt av en zombie - og ønsker å begå selvmord, før han forvandler seg til en zombie. Men før han dør overbeviser han Rick om å avslutte alle konfliktene mellom de gjenværende menneskene, og heller forsøker å grunnlegge samfunnet deres på nytt. Negan forsøker å utslette Rick og hans allierte i en siste konfrontasjon. Men Eugene forpurrer planene hans. Rick sårer deretter Negan, men de lar ham leve og fengsler ham i stedet - noe som avslutter hele konflikten deres.
Sesong 9
Atten måneder etter Negans fall, foreslår Rick å bygge en bro i håp om å gjøre handel med omverdenen lettere - men dette fører til irritasjon og harme innad i gruppen hans. Rick blir tilsynelatende drept når han ødelegger en bro, for å forhindre en invasjon av zombier til området deres. Seks år senere dukker det opp en ny zombie-lignende trussel kalt Whisperers, som krever at de overlevende menneskene aldri går inn på deres eget territorium. Lederen deres, Alpha, har skaffet seg en store horde av zombier som hun kommer til å slippe løs så snart menneskene ikke gjør som Whisperers krever.
Sesong 10
Alpha begynner å bryte ned samfunnene med tilsynelatende tilfeldige zombie-angrep, eller andre sabotasje-operasjoner. Under Carols ordre forsøker Negan å infiltrere Whisperers, og myrder Alpha. Men hennes nestkommanderende, Beta, tar snart kommandoen over Whisperers. Men både han, og resten av horden deres, blir beseiret av de overlevende. Eugene leder deretter en gruppe overlevende til West Virginia, for å møte en annen gruppe overlevende. I mellomtiden reiser Michonne nordover i håp om å finne igjen Rick, etter å ha funnet bevis som kan tyde på at Rick muligens overlevde sitt tilsynelatende dødsfall fra Sesong 9.
Sesong 11
Eugenes gruppe overbeviser Commonwealth - et stort, velstående samfunn som lever under et strengt klasse - om å tilby hjelp og tilflukt. Men Maggie er fremdeles mistenksom overfor Commonwealths virkelige intensjoner. Disse mistankene blir etter hvert bevist, etter at deres leder - Lance Hornsby - begynner å underlegge resten av samfunnene med makt.
John Jacob Astor IV
John Jacob Astor IV (født 13. juli 1864 i Rhinebeck i New York i USA, død 15. april 1912 i RMS «Titanic»s forlis) var en amerikansk millionær, oppfinner, forfatter og oberstløytnant (under den spansk-amerikanske krig).
Liv og virke
John Jacob Astor IV var sønn av William Astor, og hans farfars far, John Jacob Astor, var en tysk emigrant som ble Amerikas rikeste mann ved å handle med pels. Astor gikk på St Paul's School i Concord og studerte senere ved Harvard.
I mai 1891 giftet han seg med Ava Lowle Willing, og de fikk en sønn og en datter. De ble imidlertid skilt i 1909, og Astor giftet seg så med den attenårige Madeleine Talmadge Force i 1911.
Astor og hans hustru Madeleine reiste på en lang bryllupsreise til Egypt og Paris. Under reisen ble Madeleine gravid, og fordi de ville at barnet skulle fødes i USA, bestilte de førsteklasse-billetter hjem ombord på det nye White Star Line-fartøyet RMS «Titanic». De steg ombord under fartøyets opphold i Cherbourg i Frankrike. Astor var den rikeste passasjeren ombord.
Ved ulykkessammenstøtet forlot Astor sin suite for å se hva som var hendt. Hans hustru Madeleine fikk plass i en av livbåtne, men ettersom Astor var mann måtte han tre til siden for alle kvinner og barn.
Astor ble en av de ca 1,500 omkomne da skipet sank om morgenen den 15. april 1912. Han ble sist sett i live av overlevende Philip Mock ved en flåte med William Stead. «Deres ben ble frosne», rapporterte Mock, «og de måtte slippe grepet. Begge druknet». Da man senere fant hans lik i vannet, fant man drøyt 10,000 pund i hans jakkelomme.
Jubilejnyj (Moskva oblast)
Jubilejnyj (russisk: Юбиле́йный) (også kjent som Bolsjevo-1) er en tidligere by i Moskva oblast i Russland. Den ligger seks kilometer nordøst for Moskva, ved elva Kljazma. Innbyggertall: 31 400 (2005 est.), 30 837 (folketelling 2002).
Jubilejnyj var en lukket by frem til 1989. Den fikk bystatus i 1992. Den 7. juni 2014 ble Jubilejnyj slått sammen med Koroljov og opphøre dermed som selvstendig by.
Edoardo Molinari
Edoardo Molinari (født 11. februar 1981 i Torino) er en italiensk profesjonell golfspiller. Han spiller på Europatouren, der han i 2010 vant to seire.
Molieri hadde en fremgangsrik amatørkarriere, der høydepunktet var seieren i det åpne amerikanske amatørmesterskapet i 2005.
Han ble profesjonell i 2006. To seire på Challenge Tour i 2007 førte til at Molinari var kvalifisert til Europatouren i 2008. Ujevnt spilt førte ham tilbake til Challenge-touren i 2009, der det ble tre seire. I 2009 vant han også, sammen med broren Francesco, World Cup.
Takket være gode resultater i 2010, ble han på slutten av sesongen tatt ut til å spille Ryder Cup.
James A. D. W. Anderson
James A.D.W. Anderson er en forsker, vitenskapsmann og foreleser innen datavitenskap fra Storbritannia (University of Reading). Han har gjort seg bemerket i media for sin innsats med problemet med å dividere, eller dele, på null. Løsningen, ifølge Anderson, er en helt ny transreel matematikk, hvor null antar et endelig, bestemt tall, som han har valgt å kalle \Phi (Phi) eller Nullity. Han har imidlertid ikke fått stor støtte innen det matematiske miljøet.
Krigsordenen av det tyske kors
Krigsordenen av det tyske kors (Kriegsorden des Deutschen Kreuzes) er en tysk militær orden fra det tredje rike, som regel omtalt som «Det tyske kors» (Deutsches Kreuz).
Bakgrunn
Korset ble innstiftet av Adolf Hitler 16. november 1941 og var en utmerkelse som ble gitt til soldater som hadde utmerket seg militært under andre verdenskrig. Den lå rangmessig mellom jernkorset av første klasse og jernkorsets ridderkors, men ble ikke regnet med i den offisielle serien av jernkors, da disse er en dekorasjon som eksisterte uavhengig av det nasjonalsosialistiske Tyskland, i motsetning til denne utmerkelsen. Korset ble båret sammen med disse og alltid på høyre side av brystet.
Utforming
Ordenen har en noe enkel utforming, og framstår mer som en stjerne enn som et kors, og dette var en årsak til at det noe respektløst ble omtalt som «Hitlers speilegg», eller som «partiemblemet for nærsynte». Det hadde en diameter på 6,5 cm.
Klasser
Ordenen kom både i sølv- og gullversjon, hvor førstnevnte ble gitt til personell i støttefunksjoner, mens gullversjonen ble gitt til personell i kamp.
For å oppnå Det tyske kors i gull, måtte man allerede ha fått det tyske jernkorset av 1. og 2. klasse. Innstillingen til det tyske kors i gull fordret i utgangspunktet fem enkeltinnsatser som hver kvalifiserte til tildeling av jernkorset av 1. klasse.
Hvordan båret
Ordenens var utformet som en krasjan og ble som Det spanske kors båret på høyre jakkelomme. Dersom bæreren hadde begge korsene, ble Det tyske kors båret ovenfor Det spanske kors. På feltuniform kunne også en stoffmerke benyttes og disse ble også produsert i sølv- og gullversjoner. Dersom mottakeren mottok både sølv- og gullversjonen, skulle begge ble båret på uniformen, men sølvversjonen ble ikke delt ut i særlig stor grad.
Etter krigen
Etter krigen ble alle ordener og alle medaljer med nasjonalsosialistiske symboler forbudt. I 1957 ble det utstedt nye versjoner av de tidligere utmerkelsene og Det tyske kors ble igjen autorisert for å bli båret i Vest-Tyskland. I denne nye versjonen var hakekorset erstattet med et jernkors for gullversjonen, mens Det tyske kors i sølv ble erstattet med Krigsfortjenestekorset med sverd.
Tõnu Õnnepalu
Tõnu Õnnepalu (født 13. september 1962 i Tallinn) er en estisk forfatter og oversetter som også er kjent under psevdonymene Emil Tode og Anton Nigov.